Folketingssalen er normalt ikke ligefrem stedet, hvor de tilstedeværende kommer for at få dagens grin. Men torsdag formiddag var en undtagelse.

Selv om debatten handlede om alvorlige og tunge emner som behandlingen af en Nordhavnstunnel og udvidelse af Cityringen, kunne MF'erne godt få sig et billigt grin.

I videoen oven for fremgår det i hvert fald tydeligt, at Rasmus Prehns (S) ord om Københavns overborgmester Frank Jensens såkaldte afgreningskammer vækker latter.

- Jeg kan huske en dag for omkring et års tid siden, hvor Københavns Kommunes overborgmester, Frank Jensen, trak mig til side. Han ville tale med mig om noget, han kaldte et 'afgreningskammer', siger Rasmus Prehn.

- Og jeg blev lidt utryg. Det var jeg ikke sikker på, at jeg ville vide mere om, hvad den slags er, lød det fra Prehn.

Læs også : ARKIV-VIDEO Fem højdepunkter fra Lykketofts karriere

Nu må I stoppe!

Herefter brød flere af medlemmerne ud i latter - i så stor stil så Rasmus Prehns ord fra talerstolen ikke just kom flydende ud.

- Nu må I simpelthen stoppe. Jeg må lige bede om lidt ro i salen her, sagde han grinende til kollegaerne i latterkrampe.